Unionin tuomioistuimen määräys (seitsemäs jaosto) 12.9.2011 - Evropaïki Dynamiki - Proigmena Systimata Tilepikoinonion Pliroforikis kai Tilematikis AE v. Euroopan komissio
(Asia C-289/10 P)2
(Muutoksenhaku - Julkiset palveluhankinnat - Tarjouspyyntö - Valmisteveron alaisten tuotteiden valvonnassa käytettävien telemaattisten järjestelmien erittely sekä kehitys-, ylläpito- ja tukipalvelut - Tarjouksen hylkääminen - Tarjouksen hylkäämisen perustelematta jättäminen)
Oikeudenkäyntikieli: englanti
Asianosaiset
Valittaja: Evropaïki Dynamiki - Proigmena Systimata Tilepikoinonion Pliroforikis kai Tilematikis AE (edustaja: dikigoros N. Korogiannakis)
Valittajan vastapuoli: Euroopan komissio (asiamies: M. Wilderspin)
Oikeudenkäynnin kohde
Valitus unionin yleisen tuomioistuimen (kolmas jaosto) asiassa T-50/05, Evropaïki Dynamiki v. komissio, 19.3.2010 antamasta tuomiosta, jolla unionin yleinen tuomioistuin hylkäsi kumoamiskanteen komission 18.11.2004 tekemästä päätöksestä olla valitsematta kantajan valmisteveron alaisten tuotteiden liikkumisen valvonnassa käytettävien telemaattisten järjestelmien erittelyä sekä kehitys-, ylläpito- ja tukipalveluja koskevassa tarjouspyyntömenettelyssä esittämä tarjous ja tehdä sopimus toisen tarjoajan kanssa
Määräysosa
Valitus hylätään.
Evropaïki Dynamiki - Proigmena Systimata Tilepikoinonion Pliroforikis kai Tilematikis AE velvoitetaan korvaamaan oikeudenkäyntikulut.
____________
1 -
2 - EUVL C 246, 11.9.2010.